Dommen faldt for handel med 10 tons kød, der var flere år for gammelt. Ejeren blev også dømt for forsøg på handel med hele 12 tons kød, der også havde overskredet sidste salgsdato med flere år. De 12 tons kød blev fundet i et frosthus i Hobro. Manden blev dømt for i alt syv forhold med gammelt kød, hvor han enten havde solgt gammelt kød i originalemballage eller havde foretaget en ommærkning, hvor det for gamle kød blev påført en ny, falsk holdbarhedsdato. Anklageren ønskede også den tiltalte fradømt retten til at handle med fødevarer, men det lykkedes ikke at overbevise dommeren om det. Det gamle kød blev solgt til hoteller, pizzeriaer, restauranter og institutioner rundt om i hele landet.

Opsummering:
En kødgrossist fra Aabybro er blevet idømt 60 dages betinget fængsel og 150.000 kroner i bøde. Det skriver Nordjyske.